2009 nyarán a grúz tévé bejelentette, hogy 2010-ben visszatérnek a versenyhez. A következő két évben a kilencedik helyen végeztek, viszont 2012-ben, amikor a szomszédos Azerbajdzsánban került megrendezésre a verseny, első alkalommal nem sikerült döntőbe jutniuk. 2013-ban 15. helyen végeztek a döntőben, a következő évben azonban az elődöntő utolsó helyén végeztek. 2015-ös szereplésük már sikeresebb volt: az elődöntő 4. helye után 11.-ek lettek a döntőben. Pár évre rá az énekesnő kijelentette, hogy dala, a Warrior, és az egész előadása politikai jellegű volt, hiszen szerette volna elmesélni, hogy szeretett hazájában az orosz megszállások iránt mit érez. 2016-ban ismét továbbjutottak, és a 20. helyen végeztek a döntőben. A következő három évben azonban kiestek az elődöntőben, 2017-ben 11.-ként mindössze 17 pontra lett volna szükségük, hogy továbbjussanak, 2018-ban utolsó helyen, míg 2019-ben 14. helyen végeztek.